CELEX: 32018D0716
Language: hr
Date: 2018-05-14 00:00:00
Title: Odluka Vijeća (ZVSP) 2018/716 od 14. svibnja 2018. o izmjeni i produljenju Odluke 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali)

16.5.2018   
               
               
                  HR
               
               
                  Službeni list Europske unije
               
               
                  L 120/8
               
            ODLUKA VIJEĆA (ZVSP) 2018/716
      od 14. svibnja 2018.
      o izmjeni i produljenju Odluke 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali)
      VIJEĆE EUROPSKE UNIJE,
      uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
      uzimajući u obzir prijedlog Visokog predstavnika Unije za vanjske poslove i sigurnosnu politiku,
      budući da:
      
                  (1)
               
               
                  Vijeće je 17. siječnja 2013. donijelo Odluku 2013/34/ZVSP (1) o vojnoj misiji EU-a za doprinos osposobljavanju oružanih snaga Malija (EUTM Mali).
               
            
                  (2)
               
               
                  Vijeće je 18. veljače 2013. donijelo Odluku 2013/87/ZVSP (2) o pokretanju misije EUTM Mali.
               
            
                  (3)
               
               
                  Vijeće je 23. ožujka 2016. donijelo Odluku (ZVSP) 2016/446 (3) kojom je prilagođen i produljen mandata misije EUTM Mali te predviđen referentni iznos do 18. svibnja 2018.
               
            
                  (4)
               
               
                  Nakon strateškog preispitivanja misije Politički i sigurnosni odbor preporučio je izmjenu i produljenje mandata misije EUTM Mali do 18. svibnja 2020.
               
            
                  (5)
               
               
                  Također je potrebno utvrditi financijski referentni iznos namijenjen pokrivanju rashoda povezanih s misijom EUTM Mali za razdoblje od 19. svibnja 2018. do 18. svibnja 2020.
               
            
                  (6)
               
               
                  Odluku 2013/34/ZVSP trebalo bi na odgovarajući način izmijeniti,
               
            DONIJELO JE OVU ODLUKU:
      Članak 1.
      Odluka 2013/34/ZVSP mijenja se kako slijedi:
      
                  1.
               
               
                  Članak 1. mijenja se kako slijedi:
                  
                              (a)
                           
                           
                              u stavku 1. dodaje se sljedeća rečenica:
                              „Osim toga, misija EUTM Mali pruža potporu operacionalizaciji zajedničkih snaga skupine G5 Sahel u njihovom sjedištu.”;
                           
                        
                              (b)
                           
                           
                              stavak 2. zamjenjuje se sljedećim:
                              „2.   Cilj misije EUTM Mali jest odgovoriti na operativne potrebe MOS-a i zajedničkih snaga skupine G5 Sahel na sljedeće načine:
                              
                                          (a)
                                       
                                       
                                          provedbom osposobljavanja i pružanjem savjetodavne potpore u korist MOS-a, među ostalim, putem decentraliziranih aktivnosti u regijama kao i obrazovne potpore u područjima međunarodnog humanitarnog prava, zaštite civila i ljudskih prava;
                                       
                                    
                                          (b)
                                       
                                       
                                          pružanjem doprinosa, na zahtjev Malija i u koordinaciji s misijom MINUSMA, procesu razoružanja, demobilizacije i reintegracije u okviru mirovnog sporazuma, putem provedbe mjera osposobljavanja kako bi se olakšala ponovna izgradnja oružanih snaga Malija otvorenih svima;
                                       
                                    
                                          (c)
                                       
                                       
                                          pružanjem potpore procesu skupine G5 Sahel putem namjenske potpore za pružanje savjeta i osposobljavanje s ciljem operacionalizacije zajedničkih snaga skupine G5 Sahel.”
                                       
                                    
                        
            
                  2.
               
               
                  U članku 10. stavak 2. zamjenjuje se sljedećim:
                  „2.   Financijski referentni iznos za zajedničke troškove misije EUTM Mali za razdoblje od 19. svibnja 2018. do 18. svibnja 2020. iznosi 59 743 047,00 EUR. Postotak referentnog iznosa iz članka 25. stavka 1. Odluke Vijeća (ZVSP) 2015/528 (*1) iznosi 0 %, a postotak za preuzete obveze iz članak 34. stavka 3. te odluke iznosi 30 %.
                  
                     (*1)  Odluka Vijeća (ZVSP) 2015/528 od 27. ožujka 2015. o uspostavi mehanizma za upravljanje financiranjem zajedničkih troškova operacija Europske unije koje imaju vojne ili obrambene implikacije (Athena) i o stavljanju izvan snage Odluke 2011/871/ZVSP (SL L 84, 28.3.2015., str. 39.).”"
						
               
            
                  3.
               
               
                  U članku 12. stavak 2. zamjenjuje se sljedećim:
                  „2.   Mandat misije EUTM Mali prestaje 18. svibnja 2020.”
               
            Članak 2.
      Ova Odluka stupa na snagu na dan donošenja.
      
         Sastavljeno u Bruxellesu 14. svibnja 2018.
         
            
               Za Vijeće
            
            
               Predsjednica
            
            E. ZAHARIEVA
         
      
      
         (1)  Odluka Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (SL L 14, 18.1.2013., str. 19.).
      
         (2)  Odluka Vijeća 2013/87/ZVSP od 18. veljače 2013. o pokretanju vojne misije Europske unije za doprinos osposobljavanju sigurnosnih snaga Malija (EUTM Mali) (SL L 46, 19.2.2013., str. 27.).
      
         (3)  Odluka Vijeća (ZVSP) 2016/446 od 23. ožujka 2016. o izmjeni i produljenju Odluke Vijeća 2013/34/ZVSP o vojnoj misiji Europske unije za doprinos osposobljavanju oružanih snaga Malija (EUTM Mali) (SL L 78, 24.3.2016., str. 74.).